CELEX: 22014D0162
Language: hu
Date: 2014-09-25 00:00:00
Title: Az EGT Vegyes Bizottság 162/2014 határozata (2014. szeptember 25.) az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2015/1230]

30.7.2015   
            
            
               HU
            
            
               Az Európai Unió Hivatalos Lapja
            
            
               L 202/5
            
         AZ EGT VEGYES BIZOTTSÁG 162/2014 HATÁROZATA
   (2014. szeptember 25.)
   az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2015/1230]
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               A 2004/558/EK határozat I. mellékletének a szarvasmarhák fertőző rhinotracheitisének Olaszország egy régiójában történő felszámolására irányuló felügyeleti program tekintetében történő módosításáról szóló, 2014. február 14-i 2014/90/EU bizottsági végrehajtási határozatot (1) bele kell foglalni az EGT-megállapodásba.
            
         
               (2)
            
            
               Az Olaszország és Spanyolország egyes régióinak hivatalosan brucellózistól (B. melitensis) mentesnek nyilvánítása tekintetében a 93/52/EGK határozat II. mellékletének módosításáról, valamint Magyarországnak hivatalosan tuberkulózistól mentesnek, Romániának, valamint Olaszország egyes régióinak hivatalosan brucellózistól mentesnek, Olaszország egyes régióinak hivatalosan a szarvasmarhák enzootikus leukózisától mentesnek nyilvánítása tekintetében a 2003/467/EK határozat I., II. és III. mellékletének módosításáról szóló, 2014. február 14-i 2014/91/EU bizottsági végrehajtási határozatot (2) bele kell foglalni az EGT-megállapodásba.
            
         
               (3)
            
            
               A 2003/467/EK határozat II. mellékletének Litvánia hivatalosan brucellózismentes tagállammá nyilvánítása tekintetében történő módosításáról szóló, 2014. március 27-i 2014/177/EU bizottsági végrehajtási határozatot (3) bele kell foglalni az EGT-megállapodásba.
            
         
               (4)
            
            
               Ez a határozat a halaktól és a tenyésztett víziállatoktól eltérő élő állatokat érintő jogszabályokra vonatkozik. Az EGT-megállapodás I. melléklete I. fejezete bevezető részének (2) bekezdésében meghatározottak szerint az e tárgykörökre vonatkozó jogszabályok nem alkalmazandók Izlandra. Ez a határozat ezért nem alkalmazandó Izlandra.
            
         
               (5)
            
            
               Ez a határozat állat-egészségügyi kérdéseket érintő jogszabályokra vonatkozik. Az EGT-megállapodás I. mellékletének a szektorális kiigazítások részében meghatározottak szerint az állategészségügyet érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
            
         
               (6)
            
            
               Az EGT-megállapodás I. mellékletét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás I. melléklete I. fejezetének 4.2. része a következőképpen módosul:
   
               1.
            
            
               A 14. pont (93/52/EGK bizottsági határozat) a következő francia bekezdéssel egészül ki:
               
                           „—
                        
                        
                           
                              32014 D 0091: a Bizottság 2014. február 14-i 2014/91/EU végrehajtási határozata (HL L 46., 2014.2.18., 12. o.)”.
                        
                     
         
               2.
            
            
               A 70. pont (2003/467/EK bizottsági határozat) a következő francia bekezdésekkel egészül ki:
               
                           „—
                        
                        
                           
                              32014 D 0091: a Bizottság 2014. február 14-i 2014/91/EU végrehajtási határozata (HL L 46., 2014.2.18., 12. o.),
                        
                     
                           —
                        
                        
                           
                              32014 D 0177: a Bizottság 2014. március 27-i 2014/177/EU végrehajtási határozata (HL L 95., 2014.3.29., 45. o.)”.
                        
                     
         
               3.
            
            
               A 80. pont (2004/558/EK bizottsági határozat) a következő francia bekezdéssel egészül ki:
               
                           „—
                        
                        
                           
                              32014 D 0090: a Bizottság 2014. február 14-i 2014/90/EU végrehajtási határozata (HL L 46., 2014.2.18., 10. o.)”.
                        
                     
         2. cikk
   A 2014/90/EU, a 2014/91/EU és a 2014/177/EU végrehajtási határozatnak az Európai Unió Hivatalos Lapja EGT-kiegészítésében közzéteendő norvég nyelvű szövege hiteles.
   3. cikk
   Ez a határozat 2014. szeptember 26-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2014. szeptember 25-én.
      
         
            az EGT Vegyes Bizottság részéről
         
         
            az elnök
         
         Kurt JÄGER
      
   
   
      (1)  HL L 46., 2014.2.18., 10. o.
   
   
      (2)  HL L 46., 2014.2.18., 12. o.
   
   
      (3)  HL L 95., 2014.3.29., 45. o.
   
   
      (4)  Alkotmányos követelmények fennállását nem jelezték.